**ΑΝΑΚΟΙΝΩΣΗ**

**ΕΓΓΡΑΦΕΣ ΠΡΩΤΟΕΤΩΝ ΦΟΙΤΗΤΩΝ 2018-2019**

Οι εγγραφές των επιτυχόντων των Πανελληνίων Εξετάσεων έτους 2018 στα Τμήματα της Τριτοβάθμιας Εκπαίδευσης θα πραγματοποιηθούν ηλεκτρονικά στην ιστοσελίδα του Υπουργείου Παιδείας από Δευτέρα 10/9/2018 έως και Δευτέρα 17/9/2018.

Όταν αποσταλούν οι καταστάσεις των εγγεγραμμένων φοιτητών από το Υπουργείο Παιδείας, θα ανοίξει η ηλεκτρονική πλατφόρμα του Πανεπιστημίου Πατρών και θα πρέπει οι υποψήφιοι φοιτητές να μπουν στο portal προκειμένου να ολοκληρώσουν την ηλεκτρονική τους εγγραφή και στη συνέχεια να παραλάβουν τα πιστοποιητικά εγγραφής τους (θα βγει νέα σχετική ανακοίνωση στην ιστοσελίδα του Τμήματος).

**Εγγραφή Πρωτοετών Φοιτητών χωρίς ΑΜΚΑ:**

H εγγραφή των επιτυχόντων χωρίς τη χρήση ΑΜΚΑ, λόγω θρησκευτικών πεποιθήσεων ή άλλων αντικειμενικών δυσκολιών, πραγματοποιείται κατ’ ευθείαν στη Γραμματεία του Τμήματος έως τις 17/9/2018. Τα δικαιολογητικά που πρέπει να καταθέσουν οι εν λόγω επιτυχόντες είναι τα εξής:

1.      **Αίτηση για εγγραφή:** Ο φοιτητής θα πρέπει να συμπληρώσει χειρόγραφα, έντυπη αίτηση, στην οποία θα αιτείται την εγγραφή του στο Τμήμα, σύμφωνα με την  αρ. πρωτ. Φ. 251/149312/Α5/ /11.9.2018 εγκύκλιο.

2.      **Υπεύθυνη Δήλωση:** Ο φοιτητής θα συμπληρώσει Υπεύθυνη Δήλωση, στην οποία θα αναγράφει ότι δεν είναι εγγεγραμμένος σε άλλη Σχολή ή Τμήμα της Τριτοβάθμιας Εκπαίδευσης.

Σε περίπτωση που είναι εγγεγραμμένος σε άλλη Σχολή ή Τμήμα της Τριτοβάθμιας Εκπαίδευσης και δεν έχει προλάβει να ολοκληρώσει τη διαγραφή του θα βεβαιώνει ότι θα προσκομίσει τη διαγραφή του άμεσα.

Όταν ανοίξει η ηλεκτρονική πλατφόρμα του Πανεπιστημίου Πατρών θα πρέπει οι υποψήφιοι φοιτητές να μπουν στο portal προκειμένου να ολοκληρώσουν την ηλεκτρονική τους εγγραφή και στη συνέχεια να παραλάβουν τα πιστοποιητικά εγγραφής τους (θα βγει νέα σχετική ανακοίνωση στην ιστοσελίδα του Τμήματος).